Diari Oficial de la Generalitat Valenciana


Sumari del DOGV 7631, del 07-10-2015 (2015/8092)

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 63/15-EAE Ibi, 67/15-EAE València i 77/15-EAE Xilxes.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8092


Data del document
:   29-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Ibi
    * València
    * Chilches
    * impacte ambiental

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 63/15-EAE Ibi, 67/15-EAE València i 77/15-EAE Xilxes. [2015/8092]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 63/15-EAE Ibi, 67/15-EAE València i 77/15-EAE Xilxes.  
  
«Informe Ambiental i Territorial Estratègic  
Núm. expedient: 063/7586-NGD.  
Objecte: Modificació Puntual número 24 del Pla General.  
Promotor: Ajuntament d'Ibi.  
Autoritat substantiva: Comissió Territorial d'Urbanisme d'Alacant i ajuntament.  
Localització: Ibi (Alacant).  
  
La Comissió Ambiental va adoptar un acord sobre la necessitat de sotmetre a avaluació ambiental estratègica la Modificació Puntual número 24 del Pla General d'Ibi, en sessió realitzada el 12 de juny de 2015.  
En data 20 de març de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la Modificació Puntual número 24 del Pla General d'Ibi.  
  
  
Documentació presentada  
La sol·licitud d'inici, remesa pel Servei d'Urbanisme de la Direcció Territorial d'Alacant de la Conselleria d'Infraestructures, Territori i Medi Ambient, es va acompanyar del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i en CD.  
Es va sol·licitar el 7 d'abril de 2015 una nova còpia digital, ja que el CD original estava defectuós, que es va rebre el 22 d'abril de 2015.  
  
  
Informació territorial  
Ibi és una població situada a l'interior de la província d'Alacant, en la comarca de l'Alcoià, està situada a 38 km de la capital de la província, a una altitud de 754 metres sobre el nivell del mar, compta amb una superfície de 62,5 km² i una població de 23.634 habitants (DUI 3358).  
La vila d'Ibi està situada en l'extrem nord-oest de les valls que configuren la Foia de Castalla i al nord-est de la conca del Monnegre, conegut també com riu Verd o de Castalla, concretament al peu de les serres Teixereta i de Biscoi. Limita al nord amb Alcoi, a l'oest amb Onil i al sud amb Castalla i Xixona.  
El seu pic més elevat és el Menejador, amb 1.356 m d'altitud. Aquesta muntanya es troba dins del parc natural de la Font Roja, que pertany als termes municipals d'Ibi i Alcoi. La població està enclavada entre dos turons sobre els quals s'ubiquen respectivament les ermites de Santa Llúcia i Sant Miquel. Es comunica amb Alacant i València per l'autovia A-7.  
El clima d'Ibi és un clima mediterrani amb influències continentalitzades, encara que el clima entra dins del clima conegut com clima mediterrani típic. L'hivern presenta uns valors molt suaus tenint en compte l'altitud de la ciutat. Els hiverns són temperats, mentres que les gelades són poc freqüents encara que ocorren diverses vegades a l'any. Els estius són càlids i secs. La ciutat presenta una temperatura mitjana anual de 14,3°C i una precipitació mitjana aproximada de 500 mm, les pluges es concentren principalment a la tardor.  
Actualment Ibi és una de les localitats més industrialitzades de la província, però les empreses de joguets estan sent reemplaçades per fàbriques de metall i de plàstic en general, i està augmentant també el sector d'importació i exportació.  
Actualment la indústria d'Ibi es concentra en els seus polígons industrials, el de major extensió és l'Alfàs III. En total hi ha més de 2,5 milions de metres quadrats destinats a ús industrial i un total de més de 500 empreses.  
  
Antecedents i planejament vigent  
Antecedents.  
El sòl industrial d'Ibi està majoritàriament saturat i per això queden poques parcel·les aptes per a resoldre aquesta necessitat en el municipi.  
  
Es planteja la problemàtica de creixement industrial d'una empresa en expansió propietària de l'edificació industrial sítia en l'agrupació de les parcel·les número 94 de l'actuació industrial l'Alfàs-II i la número 77 de l'actuació industrial l'Alfàs-III, actualment amb números de policia carrer Castelló de la Plana, 16 i carrer Salamanca, 18 d'Ibi, respectivament.  
A causa de motius logístics i de producció, és necessària l'ampliació de l'activitat implantada en la mencionada parcel·la, la qual necessita nou espai industrial.  
Després de l'estudi de les parcel·les d'ús industrial disponibles en el mateix polígon, s'arriba a la conclusió que no queda cap superfície estimada per a l'ampliació immediata de l'activitat. Durant l'estudi, es constata que hi ha una parcel·la enfront de les instal·lacions industrials de l'empresa esmentada, que reuneix les característiques de superfície, geometria i proximitat idònies per a albergar-hi noves instal·lacions (parcel·la ZV-3 de 9591 m²). L'esmentada parcel·la està qualificada d'acord amb el pla general d'ordenació urbana d'Ibi com a zona verda.  
Per tot açò, és intenció de la mercantil que promou les accions pertinents, que l'ajuntament tramite l'ús de la parcel·la en qüestió a ús industrial, sense disminuir el coeficient de zones verdes del polígon.  
  
Planejament vigent  
El planejament vigent en el municipi és el pla general aprovat per la Comissió Territorial d'Urbanisme, el 3 de febrer de 2000, compta amb declaració d'impacte ambiental favorable condicionada (86/99-AIA), publicat en el BOP d'Alacant el 26 de maig de 2000.  
Com a antecedent de la proposta s'ha d'assenyalar que es va tramitar la modificació puntual número 1 del pla general d'Ibi, que va ser aprovada definitivament per acord de la Comissió Territorial d'Urbanisme (CTU) de data 29 d'octubre de 2002, i va suspendre certes determinacions i va supeditar-ne el compliment d'altres. Posteriorment, per resolució del president de la CTU de 20 de febrer de 2003 es va ordenar la publicació de l'acord de la CTU de 29 d'octubre de 2002, després d'haver complit les condicions que van ser supeditades i finalment l'acord de la CTU d'11 de març de 2003 pel qual s'aproven definitivament part dels aspectes que van ser suspesos en l'acord de la CTU d'octubre de 2002. Tot això motivat per l'existència en la modificació puntual número 24 d'un sòl que després de la modificació puntual número 1, va passar a estar qualificat com a dotacional equipament EQ-35 a terciari 9/TER-G1 segons les determinacions de la normativa urbanística del pla general.  
  
Objecte i justificació  
Vistos els antecedents, la present modificació puntual número 24 pretén ara el canvi de qualificació de la parcel·la industrial indicada 9/TER-G1 de 6.899 m², que passa en part a ser zona verda espai lliure EL-105 de 3.508 m² i la resta a ser equipament EQ de 3.391 m². Tot això amb motiu de la compensació d'una zona verda EL-105 de 9.593 m² ubicada en l'àmbit que passaria a ser qualificada com a industrial 7/IN, i completa l'equilibri de dotacions per mitjà del canvi de qualificació d'una altra parcel·la de 6085 m² (ara industrial 7/IN) a zona verda EL.  
  
Parcel·les objecte de canvi d'ús intervinents:  
  
  
  
Havent transcorregut més de catorze anys des de l'aprovació del pla general, en particular de la zona qualificada NZ-7 industrial, es posa de manifest la necessitat de sòl industrial per a determinades empreses. Així mateix s'ha donat la situació de parcel·les ubicades dins del polígon industrial en qüestió que havent sigut pensades com a zona verda d'esplai o lliures, no han sigut desenvolupades, ni aprofitades ni mantingudes per a aconseguir el fi previst en el planejament.  
La present modificació pretén així corregir aquestes situacions i possibilitar l'ampliació d'una indústria específica, i incrementar al seu torn la superfície destinada a zona verda.  
Totes les parcel·les es troben en sòl urbà consolidat per la urbanització, en el polígon industrial l'Alfàs II ubicat al sud oest del nucli urbà. Els sòls dotacionals afectats per la modificació pertanyen a la xarxa secundària.  
La nova solució disminueix la superfície lucrativa industrial en 3.391 m² i com que l'edificabilitat màxima establida en les normes urbanístiques és d'1 m²t/m²s es minoren per tant 3.391 m². Així mateix s'incrementa la superfície dotacional en 3.391 m², en compliment dels criteris d'equilibri dotacional requerits per l'article 63.3 de la LOTUP.  
  
  
  
Estat actual  
Modificació proposada  
  
  
L'ampliació de l'empresa generarà un increment de nous llocs de treball, tot això sense suposar un detriment de les superfícies dotacionals del municipi. La nova solució proposada manté l'equilibri del planejament entre les dotacions públiques i l'aprofitament lucratiu, inclús es produeix un increment de la superfície d'aquestes zones, disminueix l'edificabilitat del sòl industrial, i compleix els criteris de qualitat, capacitat i idoneïtat exigits segons l'annex IV de la LOTUP.  
  
També s'ha considerat:  
a) El disseny i ubicació de les dotacions públiques.  
b) La qualitat de l'ordenació d'espais públics.  
c) Les condicions funcionals i d'accessibilitat.  
  
  
L'increment de la superfície dotacional resultant a favor del municipi: 3.600 m.²  
  
Anàlisi d'alternatives  
Atesa la característica de la modificació, tan sols es considera l'alternativa 0, és a dir, la de mantindre el planejament vigent, o bé l'alternativa 1, coincident amb la proposta de modificació del planejament que s'avalua.  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació puntual número 24 del pla general d'ordenació urbana d'Ibi proposat, no presenta afeccions sobre el medi ambient, únicament afecta el sòl urbà/urbanitzable del municipi i, per tant,la modificació únicament incidirà sobre les determinacions del règim d'ús i edificació del sòl.  
  
  
Consultes  
Per part d'aquesta direcció general s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de l'esmentada llei.  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
 20.03.2015 Servei d'Urbanisme. Direcció Territorial  
 d'Alacant.  
Conselleria d'Infraestructures, Territori i Medi Ambient  
07.04.2015 10.06.2015 Conselleria d'Infraestructures, Territori i Medi Ambient.  
Sub. Gral. d'Ordenació, Planificació i ATE. Infr. Verda i Paisatge  
  
  
Els informes rebuts juntament amb l'informe ambiental i territorial estratègic es publicaran en la següent pàgina web: http://www.cma.gva.es/eae  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
El Servei Territorial d'Urbanisme d'Alacant adjunta el seu informe a la comunicació rebuda el 20 de març de 2015, i hi manifesta les consideracions següents:  
Consideracions territorials.  
La modificació proposada afecta l'ordenació detallada per això, d'acord amb el que estableix l'article 44.5 de la LOTUP, l'aprovació definitiva és competència de l'ajuntament.  
Quant a determinacions de caràcter urbanístic que incideixen en la proposta, no s'adverteix que aquesta contravinga la normativa d'aplicació, si bé l'ajuntament haurà de tindre en compte, prèviament a l'aprovació definitiva, el dictamen del Consell Jurídic Consultiu, en afectar-se zones verdes.  
Consideracions ambientals.  
Des de la visió de les competències urbanístiques d'aqueix servei, la modificació proposada no pareix que haja de tindre efecte significatiu sobre el medi ambient.  
El Servei d'Infraestructura Verda i Paisatge en el seu informe de data 10 de juny de 2015 conclou que analitzada la documentació i vistos l'objecte i l'abast de la modificació proposada, i en especial la forma i disposició de les parcel·les afectades i el caràcter actual de l'àmbit, és de preveure que la incidència en el paisatge de la modificació siga lleu o insignificant, i no és necessària la incorporació d'un instrument de paisatge.  
En última instància, s'afig la consideració que si totes les determinacions de la modificació puntual número 24 del pla general d'ordenació urbana d'Ibi afecten l'ordenació detallada, sense alterar l'ordenació estructural, l'administració competent per a la valoració de la necessitat d'incorporar criteris concrets per a garantir la preservació del paisatge urbà d'Ibi, conforme a l'article 6.3 de la LOTUP seria l'ajuntament, que hauria d'emetre el seu informe amb caràcter previ a l'aprovació de la modificació puntual.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació puntual número 24 del pla general d'ordenació urbana d'Ibi avaluada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi; no suposa afecció sobre elements de patrimoni natural i cultural i, consultat respecte d'això el Servei Territorial d'Urbanisme d'Alacant i la Subdirecció General d'Ordenació, Planificació i Actuacions Territorials Estratègiques, es pot concloure que la modificació puntual número 24 del pla general d'ordenació urbana d'Ibi no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 24 del pla general d'ordenació urbana d'Ibi, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de la modificació en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de la modificació puntual núm. 24 del pla general d'Ibi per considerar que no té efectes significatius en el medi ambient.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i tinga efectes.  
El que se certifica abans de l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 12 de juny de 2015.- El secretari de la Comissió d'Avaluació Ambiental: José del Valle Arocas.»  
  
«Informe ambiental i territorial estratègic  
Núm. expedient: 67-2015-EAE.  
Títol: Normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
  
La Comissió Ambiental va adoptar acord sobre la necessitat de sotmetre a avaluació ambiental estratègica la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella, en sessió realitzada el 12 de juny de 2015.  
  
En data 16 de març de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella.  
  
  
Documentació presentada  
El Servei Territorial d'Urbanisme de València remet al Servei d'Avaluació Ambiental Estratègica la documentació relativa a la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella del municipi de València, consistent en un esborrany de l'esmentada normativa segons el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació, amb data de redacció maig de 2014, es presenta únicament en format paper.  
  
Planejament vigent  
El planejament municipal vigent consisteix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per acord del Consell de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/4865 GDF).  
  
Normativa urbanística: Antecedents, objecte, justificació i àmbit  
Antecedents.  
Segons s'indica en la documentació aportada: «Mitjançant un Decret de data 12 de novembre de 2013, subscrit pel regidor delegat de l'Àrea d'Urbanisme, Qualitat Urbana i Vivenda, es requereix al Servei de Gestió del Centre Històric que inicie els tràmits necessaris amb vista a procedir a la modificació de la Normativa Urbanística relativa a Publicitat i a Identitat Corporativa existent en els 5 Plans Especials de Protecció i de Reforma Interior (PEPRI) de la Ciutat Vella que possibilite atendre la recomanació de la Comissió Municipal de Patrimoni efectuada en el seu informe del passat 19 de setembre amb vista a superar l'estimable buit normatiu per mitjà d'una nova regulació detallada que atenga l'abundant casuística existent i el text del qual estiga adaptat als continguts de la nova legislació sobre Patrimoni Cultural Valencià.»  
  
S'ha constatat l'existència d'elements de publicitat sobre edificis de Ciutat Vella, que presenten una integració amb aquests i no tenen cabuda en l'actual marc regulador.  
«Tot això palesa la necessitat i conveniència de procedir a la modificació de les Normes Urbanístiques reguladores de la publicitat exterior i corporativa.»  
Objecte  
Segons s'indica en la documentació aportada: «Les modificacions objecte del present document tenen per objecte:  
1. Adequar la regulació dels elements de publicitat i d'identitat corporativa a allò que assenyala la Llei del Patrimoni, i separar de forma nítida la regulació dels elements publicitaris de la regulació dels elements d'identificació corporativa.  
2. Reforçar l'absoluta prohibició de la publicitat comercial, excepte en el mobiliari urbà específicament reservat per a aquest fi i excepte la publicitat referida a serveis públics de primera necessitat en els termes que es definisquen en l'Ordenança Específica de Publicitat.  
3. Aclarir la publicitat d'activitats cíviques, culturals o festives, així com les corresponents a processos electorals. Igualment allò relatiu a la implantació de lones de cobriment d'obres de rehabilitació, etc.  
  
4. Assenyalar un règim per a la implantació d'elements d'identitat corporativa diferenciant per als edificis no catalogats ubicats fora dels àmbits d'entorn dels BIC inclosos en els plans especials de protecció i altres àmbits afectats.  
5. Establir un règim més rigorós, amb exigència addicional de comptar amb el dictamen favorable global de la Comissió Municipal de Patrimoni, per a la implantació d'elements d'identitat corporativa en tots els edificis catalogats, amb independència de la seua ubicació, així com en els no catalogats ubicats a l'interior dels àmbits d'entorn dels BIC.  
6. Establir per als elements d'identitat corporativa el criteri preeminent que la seua implantació tinga garantida la integració harmònica en l'edifici i en el conjunt urbà, garantia que es pretén obtindre a través de la tramitació d'un projecte (o documentació anàloga) per a l'obtenció de llicència després de l'avaluació favorable, si és el cas, de la Comissió Municipal de Patrimoni.»  
Justificació  
Segons s'indica en la documentació aportada: «La present modificació pretén adequar la Regulació sobre la Publicitat i de la Identificació Corporativa a allò que prescriu la vigent Llei 4/1998, de Patrimoni Cultural Valencià, i especialment a allò que assenyala el segon paràgraf de l'article 39.2, apartat I.»  
  
Àmbit  
«El Ple de la Corporació Municipal, en la sessió de data 27 de desembre de 2013, decideix ampliar l'àmbit d'aplicació de la nova Normativa relativa a Publicitat i Identitat Corporativa en altres zones de la ciutat que han sigut objecte de planejament especial de protecció o bé es troben en situació d'entorn BIC, exteriors al centre històric, amb la finalitat tot això d'establir una mateixa normativa per a ubicacions homòlogues».  
1. Dins de l'àmbit de Ciutat Vella:  
- PEPRI d'Universitat-Sant Francesc.  
- PEPRI del Mercat.  
- PEPRI de Velluters.  
- PEPRI de la Seu-Xerea.  
- PEPRI del Carme.  
- El PEP EBIC núm.8.  
2. Fora de l'àmbit de Ciutat Vella:  
2.1. Instruments de planejament de protecció ja aprovats, que inclouen algun edifici BIC:  
- PEPRI de l'àmbit T-1 Sant Miquel dels Reis.  
- PRI i protecció sector M-5 Drassanes-Grau.  
- PRI Àrea del Convent de la Trinitat.  
2.2. Plans especials de protecció d'entorns de BIC aprovats ja definitivament:  
- PEP de l'entorn del BIC església parroquial de la Mare de Déu de la Misericòrdia de Campanar (PEP-EBIC nº2).  
2.3. Plans especials de protecció d'entorns de BIC en tramitació:  
  
- PEP de l'entorn del BIC església i monestir de Sant Vicent de la Roqueta (PEP-EBIC nº5).  
2.4. Nuclis històrics tradicionals incorporats com a béns de rellevància local en el catàleg estructural de béns i espais protegits. En l'actualitat no disposen de planejament especial de protecció: nucli primitiu de Benifaraig, Beniferri, Benimaclet, Borbotó, Campanar, Carpesa, Cases de Bàrcena, Castellar, Palmar, Mauella, Massarrojos, Natzaret, els Orriols, Patraix, Russafa, el Grau, Benimàmet i Sant Isidre.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació proposada, no presenta afeccions sobre el medi ambient, únicament afecta el sòl urbà del municipi, i la modificació únicament incidirà sobre les determinacions que regulen el règim aplicable als elements de publicitat exterior i identitat corporativa.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
  
Data   
consulta Data   
informe Administració pública consultada  
- 04.03.2015 Servei Territorial d'Urbanisme  
07.05.2015 11.06.2015 CITMA - SDG d'Ordenació, Planificació i ATE.  
Servei d'Infraestructura Verda i Paisatge  
  
  
El contingut íntegre dels informes es podrà consultar en el lloc web: http://www.cma.gva.es/eae.  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d) i 51.1 de la LOTUP.  
El Servei Territorial d'Urbanisme de València emet un informe en data 4 de març de 2015, en què indica que el projecte tècnic de l'expedient de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella de València, no té efectes significatius sobre el medi ambient.  
En el seu informe d'11 de juny de 2015, el Servei d'Infraestructura Verda i Paisatge indica que: «Analitzada la proposta normativa realitzada en relació amb la seua incidència en els distints àmbits de paisatge d'elevat valor a què s'aplicaria (tots constitueixen unitats de paisatge amb algun grau de protecció pel seu valor cultural), es considera que aquesta tindrà una incidència positiva en el paisatge, resulta adequada per a la preservació del valor paisatgístic i visual dels distints àmbits i compleix allò que s'ha requerit en l'article 6 de la LOTUP.  
Així mateix, es valora de manera positiva l'obligació establida de tramitar un projecte tècnic per a la col·locació d'elements identificatius de marques corporatives i d'activitat, a fi de justificar la seua integració harmònica en l'edifici corresponent i en el paisatge del conjunt.»  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE/del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació avaluada no influeix en altres plans o programes; no té incidència en el model territorial vigent en el municipi ni produeix cap increment en el consum de recursos; no suposa cap afecció sobre elements del patrimoni natural i cultural, tenint en consideració els informes emesos; es pot concloure que la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella del municipi de València no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la modificació d'acord amb la seua normativa sectorial.  
  
Prèviament a l'aprovació definitiva de la normativa urbanística s'haurà de sol·licitar l'informe de la unitat d'inspecció del patrimoni historicoartístic de la Conselleria d'Educació, Cultura i Esport.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella del municipi de València en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada d'aquesta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de la normativa urbanística reguladora de la publicitat exterior i identitat corporativa aplicable als cinc PEPRI de Ciutat Vella per considerar que no té efectes significatius en el medi ambient.  
  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i tinga efectes.  
El que se certifica abans de l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 12 de juny de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Núm. expedient: 077/3089-HBV.  
Títol: Modificació núm. 2 del pla parcial els Tres Termes.  
Promotor: Ajuntament de Xilxes.  
Autoritat substantiva: Ajuntament de Xilxes.  
Localització: Xilxes (Castelló).  
  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació núm. 2 del pla parcial els Tres Termes a Xilxes, en sessió realitzada el 12 de juny de 2015.  
En data 2 d'abril de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la modificació núm. 2 del pla parcial els Tres Termes de Xilxes.  
  
Documentació presentada  
A la sol·licitud d'inici, remesa pel Servei Territorial d'Urbanisme de Castelló, s'adjunta un esborrany de la modificació i el document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Planejament vigent  
El planejament vigent en el municipi consisteix en unes normes subsidiàries, aprovades definitivament el 21 d'octubre de 1993. L'esmentat planejament no va ser sotmés a avaluació ambiental.  
En aquestes es preveia un sòl apte per a urbanitzar d'ús terciari que va ser desenvolupat per mitjà del pla parcial Tres Termes, l'aprovació definitiva del qual es va produir el 21 d'octubre de 1993.  
En l'actualitat s'està elaborant un pla general. Consta en aquest servei el seu corresponent expedient d'avaluació ambiental estratègica, amb número de referència 157/8424-YEZ, sobre el qual es va emetre document de referència en data 12 de juliol de 2010.  
  
Objecte i justificació  
L'objecte de la modificació núm. 2 és canviar l'ordenació detallada aprovada per mitjà del pla parcial, en els aspectes següents:  
  
- Reubicar i agrupar dos espais lliures públics en la zona nord-oest del sector.  
- Reubicació de l'equipament esportiu i de serveis agrupant-los.  
  
- Dotar l'equipament esportiu d'una major superfície amb reducció de viari.  
- Reubicar part del sòl lucratiu hoteler comercial 1A juntament amb el sòl hoteler comercial 1B.  
- S'obri un nou vial públic per a dotar al sector d'una eixida directa a la N-340.  
En resum, la modificació pretén agrupar els usos dotacionals i els usos lucratius per a un millor aprofitament d'ambdós. S'aporta la justificació numèrica del manteniment de les dotacions.  
En l'actualitat el sector es troba pràcticament consolidat a excepció de la seua zona nord, que és on es produeixen els canvis.  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del pla general no presenta afeccions sobre el medi ambient, ja que es reordenen usos en una zona ja antropitzada i pràcticament urbanitzada.  
  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta del Servei Territorial d'Urbanisme de Castelló i a la Subdirecció General d'Ordenació, Planificació i ATE.  
  
Consulta Informe Administració pública consultada  
17.04.2015 11.06.2015 CITMA: SubDG Ordenació, Planificació i ATE. S. Infraestructura Verda i Paisatge  
 25.03.2015 CITMA. DG Avaluació Ambiental i Territorial: ST Urbanisme.  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme de Castelló emet un informe en data 25 de març de 2015, en què manifesta que, des de la visió de les competències urbanístiques d'aqueix servei, la modificació de la proposta no pareix que haja de tindre efecte significatiu sobre el medi ambient.  
El Servei d'Infraestructura Verda i Paisatge emet un informe l'11 de juny de 2015 en què assenyala que la modificació proposada si que té efectes sobre el paisatge per la qual cosa caldrà elaborar un estudi d'integració paisatgística. Això és degut al fet que la modificació de la posició i forma d'espais lliures i usos lucratius ubicats en les vores del sector transformarà el caràcter i la percepció actual del paisatge de l'àmbit.  
Aquest estudi ha de valorar la incidència en la conformació del paisatge de l'àmbit de les determinacions pròpies de l'ordenació detallada (infraestructura verda urbana, ubicació de dotacions, regulació detallada d'usos, paràmetres d'edificació, alineacions, etc.) i adoptar mesures en relació amb aquestes.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE/del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. L'esmentada directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la documentació del nou pla general que s'està elaborant consta que aquest sector no té les obres rebudes per l'ajuntament atés que allò que s'ha executat no concorda amb el planejament aprovat per una disminució del sòl dotacional. Per això es continua considerant el sector com a urbanitzable.  
En altres expedients en tramitació s'ha informat (per exemple informe del STU d'Alacant de data 27 d'abril de 2015, exp. 45/5689 WLP) en el sentit que d'acord amb la jurisprudència, la modificació no pot tindre com a únic fi la legalització d'una construcció sinó que ha de perseguir l'interés general sense que puga admetre's que una legalització en si mateixa servisca als interessos generals. S'assenyalen una sèrie de condicionants que es traslladen al text de l'acord.  
  
Acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no suposa afecció sobre elements del patrimoni natural i cultural i, consultat respecte d'això el Servei Territorial d'Urbanisme de Castelló i la Subdirecció General d'Ordenació, Planificació i ATE; es pot concloure que la modificació puntual núm. 2 del pla parcial Tres Termes de Xilxes no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 del pla parcial Tres Termes de Xilxes, d'acord amb els criteris de l'annex VIII de la LOTUP, per no tindre efectes significatius sobre el medi ambient, correspon continuar la tramitació de la modificació de pla d'acord amb la seua normativa sectorial, si bé hauran de complir-se els condicionants següents, que s'han d'introduir en el document:  
1. No s'ha d'ocultar la finalitat legalitzadora de la modificació.  
2. S'ha de justificar la legalització en motius d'interés general i no en els propis que porta implícita la mateixa legalització.  
3. S'ha d'incloure informació dels procediments seguits per a la restauració de la legalitat urbanística i la sanció als responsables.  
  
4. S'ha d'elaborar un estudi d'integració paisatgística. Com que es tracta d'un pla d'aprovació municipal, correspondrà a l'ajuntament l'informe i la consideració de les mesures a incorporar en el pla.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre elss efectes que li són propis si, una vegada publicat en el Diari Oficial de la Comunitat Valenciana, no s'ha procedit a l'aprovació del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la comissió d'avaluació ambiental, acorda: emetre un informe ambiental i territorial estratègic favorable en el procediment simplificat de la modificació núm. 2 del pla parcial els Tres Termes a Xilxes per considerar que no té efectes significatius en el medi ambient.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i tinga efectes.  
El que se certifica abans de l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 12 de juny de 2015.- El secretari de La Comissió d'Avaluació Ambiental: José del Valle Arocas.»  
  
València, 29 de setembre de 2015.- El director general de Medi Natural i d'Avaluació Ambiental: Antoni Marzo i Pastor.